Antibioticum
Antibioticum est compositum vel substantia, quae bacteria interficit vel augeri prohibet. Terminus saepe pro synonymo termini antibacteriale adhibetur; hodie autem antibioticum latiorem compositorum antimicrobialium varietatem significare coepit, inter quam antifungalia et alia composita.

Etymologia  
Nomen antibioticum (a verbis Graecis ἀντί 'contra' + βίος 'vita') a Selmano Waksman anno 1942 excogitatum est, ad describendam quamlibet rem a microorganismo factam, quae auctui quorundam aliorum microorganismorum in alta dilutione contraria est. Haec definitio res excludit, quae bacteria interficiunt, sed a microorganismis non generantur (sicut acidum gastricum et peroxidum hydrogenii); ea synthetica composita antibacterialia sicut sulfonamida etiam excludit. Multa composita antibacterialia sunt moleculae parvae, quibus est pondus moleculare minus quam 2000 unitatum massae atomicae.

Ob progressum in chemia medicinali plurima antibacterialia hodierna chemice sunt semisyntheticae variorum compositorum naturalium mutationes. Inter ea, exempli gratia, sunt antibacterialia beta-lactamo, quae penicillinum (a fungi generis Penicillii generatum), cephalosporina et carbapenemes comprehendunt. Composita, quae iam ex organismis vivis deducuntur, sunt aminoglycosida, sed alia antibacterialia—inter quae sulfonamida, quinolona, oxazolidinona—solum a synthesi chemica generantur. Ex hoc, multa composita antibacterialia digeruntur secundum originem chemicam vel biosyntheticam in naturales, semisyntheticos et syntheticos greges. Aliud systema classificationis in activitate biologica constituitur. Hac in classificatione antibacterialia in duo greges latos secundum suos effectus biologicos in microorganismos dividuntur: agentes bactericidales bacteria interficiunt et agentes bacteriostatici auctum bacteriorum retardant vel stabilant.

Historia 
Ante saeculum vicensimum sanationes infectionum praecipue in medicina populari conditae erant. Mixturae proprietates antimicrobiales habentes, quae in curationibus infectionum adhibebantur, abhinc annorum plus quam 2000 describebantur. Multae culturae antiquae, inter quas culturae Aegyptorum antiquorum et Graecorum antiquorum, fungos materiasque et extracta plantarum prae ceteris selecta ad curandas infectiones adhibebant. Recentiores antibiosis inter microorganismos observationes in laboratorio factae in inventionem antibacterialium naturalium a microorganismis generatorum adduxerunt. Apud Ludovicum Pasteur legimus: "Si in observato inter nonnulla bacteria antagonismo intercedere possimus, haec ratio maximas sanationis spes fortasse praebet."

Indicia 
 Sanatio
 Infectio bacteriorum
 Infectio protozoorum; e.g. metronidazolum contra nonnullos morbos parasiticos est efficax 
 Immunomodulatio; e.g. tetracyclinum, quod in inflammatione periodontitis, et dapsonum, quod in morbis autoimmunitatis sicut pemphigoidum mucosae oris membranae est efficax
 Prohibitio infectionis
 Vulnus chirurgicum
 Prophylaxis antibiotica dentalis
 Condiciones neutropeniae; e.g. ob cancrum

Exemplum aminoglycosidorum 

 Amphotericine B
 Antibiotherapia
 Antibioticum beta-lactamo
 Bacillaenum
 Biologia
 Classificatio antibioticorum
 Iatrogenesis
 Iatrogenesis systemica
 Index antibioticorum
 Infectio nosocomialis
 Immunologia
 Medicamentum
 Microbiologia
 Morbus
 Pharmacologia
 Praescriptio
 Probiotica
 Surpraescriptio

Notae

Bibliographia
Abedon, S. T., et R. L. Calendar. 2005. The Bacteriophages.
Abedon, S. T., ed. 2008. Bacteriophage Ecology: Population Growth, Evolution and Impact of Bacterial Viruses. Cantabrigiae: Cambridge University Press. ISBN 978-0-521-85845-8.
Alexy, Radka, et Klaus Kümmerer. 2005. Antibiotika in der Umwelt. KA: Korrespondenz Abwasser, Abfall 52 (5): 563–71. ISSN 1616-430X.
Bosch, F., et L. Rosich. 2008. The contributions of Paul Ehrlich to pharmacology: a tribute on the occasion of the centenary of his Nobel Prize. Pharmacology 82 (3): 171–79. PMID 18679046. DOI 10.1159/000149583.
Calderon, C. B., et B. P. Sabundayo. 2007. Antimicrobial Classifications: Drugs for Bugs. In Antimicrobial Susceptibility Testing Protocols, ed. R. Schwalbe, L. Steele-Moore, et A. C. Goodwin. CRC Press, Taylor & Frances group. ISBN 978-0-8247-4100-6.
Grote, M., C. Schwake-Anduschus, H. Stevens, R. Michel, T. Betsche, et M. Freitag. 2006. Antibiotika-Aufnahme von Nutzpflanzen aus Gülle-gedüngten Böden: Ergebnisse eines Modellversuchs. Journal für Verbraucherschutz und Lebensmittelsicherheit 1 (1): 1661-5867. ISSN 1661-5751.
Heisig, Peter. 2004. Was ist neu an Ketoliden und Oxazolidinonen? Wirkungs- und Resistenzmechanismen. Pharmazie in unserer Zeit 33 (1): 10–19. ISSN 0048-3664.
Simon, Claus, et Wolfgang Stille. 1985. Antibiotika-Therapie in Klinik und Praxis. Stuttgartiae: Schattauer. ISBN 3-7945-1970-1.
Stille, Wolfgang, Hans-Reinhard Brodt, Andreas H. Groll, et Gudrun Just-Nübling. 2006. Antibiotika-Therapie. Ed. undecima. Stutgartiae: Schattauer. ISBN 3-7945-2160-9.
Sykes, R. 2001. Penicillin: from discovery to product. Bulletin of the World Health Organization 79 (8): 778–79. PMID 11545336. PMC 2566502.
Theuretzbacher, Ursula. (1999) 2005. Mikrobiologie im klinischen Alltag: Erreger, Diagnostik, Therapie. Ed. secunda. Stuttgartiae: Kohlhammeruflage. ISBN 3-17-016665-4.
Townsend, Courtney M. 2005. Sabiston Tratado de Cirugia e-dition: Libro con acceso a sitio web Ed. septima decima. Elsevier España. ISBN 848174848X. http://books.google.es/books?id=lGOEc7OUm3cC.
Waksman, S. A. 1947. What Is an Antibiotic or an Antibiotic Substance? Mycologia'' 39 (5): 565–69. . PMID 20264541. JSTOR 3755196.

 
Verba Graeca